22:42

Apte Subtitulat

"Joc de cartes" continua el recorregut per Catalunya i ressuscita una de les rivalitats històriques més acarnissades. Reus i Tarragona són les protagonistes d'aquest duel gastronòmic ple de somriures i ganivets. Feia temps que no vèiem uns restauradors amb tanta personalitat... El municipi encarregat d'obrir el foc serà Reus, on visitarem Casa Coder, un dels negocis amb més solera de la plaça del Mercadal. El segon àpat serà a Tarragona, al A 3 mans, un restaurant amb cuina creativa de dos propietaris que han viatjat pels fogons de mig món. Seguirem a la capital per fer parada al restaurant Cal Mano, on ens retrobarem amb una vella coneguda del programa. I acabarem a Reus al SORA Experience, una proposta innovadora que sorprendrà espectadors i restauradors. Reus i Tarragona protagonitzen un dels derbis més suculents i cruents de la temporada. Qui serà el guanyador d'aquest duel entre les dues ciutats?